 Muuse Biix Cabdi, waxa uu ku soo beegmay oo uu Madaxweyne noqday iyada oo uu dalku marayo xaalad aad u xasaasi ah sida; iyada oo laga soo gudbay doorashadii abid ugu ololaha kululayd ee ugu mucaaradka adkayd, sidoo kalena uu muran ka dhashay wejigii koowaad ee doorashada, sidaa awgeed waxa marka hore la gudboon sidii uu isugu keeni lahaa madaxdii xisbiyada mucaaradka ah ee uu loollanka adagi ka dhexeeyey xilligii ololaha lagu gudo jirey, halkaana uu kaga codsado in layska cafiyo dagaalkii siyaasadeed ee ay soo wada galeen, sidoo kale na ay la shaqeeyaan xukuumaddiisa cusub ee uu soo dhisi doono kaddib marka uu xilka si rasmiya ula wareego. 